rejauldu/bengali-wikipedia huggingface dataset:
শ্রেষ্ঠ পার্শ্ব অভিনেতা বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পের শ্রেষ্ঠ পার্শ্ব চরিত্রে অভিনেতার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়।  অনুপম খের এই বিভাগের প্রথম পুরস্কার বিজয়ী, তিনি ১৯৪২: আ লাভ স্টোরি চলচ্চিত্রে অভিনয় করে এই বিভাগে পুরস্কার লাভ করেন। শ্রেষ্ঠ পার্শ্ব অভিনেতা হিসেবে সাইফ আলি খান সর্বাধিক ৩ বার এই পুরস্কার লাভ করেন, অন্যদিকে অমরিশ পুরি, আরশাদ ওয়ার্সী ও ঋষি কাপুর ২ বার করে এই পুরস্কার লাভ করেন। সাম্প্রতিক পুরস্কার বিজয়ী গুলশান দেবাইয়া মর্দ কো দর্দ নহি হোতা (২০১৯) চলচ্চিত্রে অভিনয়ের জন্য এই পুরস্কার লাভ করেন।  বিজয়ী পার্শ্ব অভিনেতা  থাম্ব|120px|ডান|পঙ্কজ ত্রিপাঠী স্ত্রী (২০১৮)-এ অভিনয়ের জন্য দুইবার পুরস্কৃত হন।  ১৯৯৪-২০০৯  বছর পার্শ্ব অভিনেতা চলচ্চিত্র চরিত্র  ১৯৯৪ অনুপম খের ১৯৪২: আ লাভ স্টোরি রঘুবীর পাঠক  ১৯৯৫ পরেশ রাওয়াল রাজা ব্রিজনাথ "বির্জু" পতঙ্গওয়ালা  ১৯৯৬ অমরিশ পুরি ঘাতক শম্ভু নাথ  ১৯৯৭ অমরিশ পুরি বিরাসত রাজা ঠাকুর  ১৯৯৮ মনোজ বাজপেয়ী সত্য ভিকু মহত্রে  ১৯৯৯ অনিল কাপুর তাল বিক্রান্ত কাপুর  ২০০০ সঞ্জয় দত্ত মিশন কাশ্মীর ইনায়েত খান  ২০০১ সাইফ আলি খান দিল চাহতা হ্যায় সমীর মুলচন্দানী  ২০০২ মোহনলাল কোম্পানি বীরাপল্লী শ্রীনিভাসন  ২০০৩ সাইফ আলি খান কাল হো না হো রোহিত পটেল  ২০০৪ অভিষেক বচ্চন যুবা লল্লন সিং  ২০০৫ নাসিরুদ্দিন শাহ্ ইকবাল মোহিত  ২০০৬ আরশাদ ওয়ার্সী লাগে রাহো মুন্না ভাই সার্কিট  ২০০৭ আমির খান তারে জামিন পার রাম শঙ্কর নিকুম্ব  ২০০৮ অর্জুন রামপাল রক অন!! জোসেফ "জো" মাসকারেনহাস  ২০০৯ ঋষি কাপুর লাক বাই চান্স রমি রলি   ২০১০-এর দশক  বছর পার্শ্ব অভিনেতা চলচ্চিত্র চরিত্র  ২০১০ আরশাদ ওয়ার্সী ইশকিয়া রাজ্জাক হুসেন "বাব্বান"  ২০১১ সাইফ আলি খান আরক্ষণ দীপক কুমার  ২০১২ নওয়াজুদ্দীন সিদ্দিকী তালাশ: দি আনসার লাইজ উইদিন তৈমুর  ২০১৩ সৌরভ শুক্লা জলি এলএলবি সুন্দরলাল ত্রিপাঠী  ২০১৪ ইনামুলহক ফিল্মিস্তান আফতাব  ২০১৫ দীপক ডোবরিয়াল তনু ওয়েডস মনু রিটার্নস পাপ্পি ভাইসাব  ২০১৬ ঋষি কাপুর কাপুর অ্যান্ড সন্স অমরজিত কাপুর  ২০১৭ রাজকুমার রাও বরেলি কি বর্ফী প্রীতম বিদ্রোহী  ২০১৮ পঙ্কজ ত্রিপাঠী স্ত্রী রুদ্র  জয়দীপ আহলাওয়াত রাজি খালিদ মীর ভিকি কৌশল রাজি ইকবাল সাঈদ সঞ্জু কমলেশ কানহাইয়ালাল কাপাসি সানি কৌশল গোল্ড হিম্মত সিং সৌরভ শুকলা রেইড রমেশ্বর সিং ২০১৯ গুলশান দেবাইয়া মর্দ কো দর্দ নহি হোতা কারাতে মনি / জিমি  মনোজ পাহওয়া আর্টিকেল ফিফটিন ব্রহ্মদত্ত সিং সোহম মজুমদার কবির সিং শিব বরুণ শর্মা ছিছোড়ে গুরমিত "সেক্সা" সিং ধিলন বিজয় বর্মা গলি বয় আফতাব আহমেদ বিজয় রাজ ড্রিম গার্ল রাজপাল কিরার  একাধিকবার বিজয়ী ৩ বার  সাইফ আলি খান ২ বার  অমরিশ পুরি  আরশাদ ওয়ার্সী  ঋষি কাপুর  আরও দেখুন   শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত)  শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার  শ্রেষ্ঠ পার্শ্ব অভিনেতা বিভাগে আইফা পুরস্কার  শ্রেষ্ঠ পার্শ্ব অভিনেতা বিভাগে জি সিনে পুরস্কার  শ্রেষ্ঠ পার্শ্ব অভিনেতা বিভাগে স্টারডাস্ট পুরস্কার  তথ্যসূত্র  বহিঃসংযোগ    পার্শ্ব অভিনেতা বিষয়শ্রেণী:সেরা পার্শ্ব অভিনেতা বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
নেহা হিঙ্গে (জন্ম: ৩০ এপ্রিল, ১৯৮৬) একজন ভারতীয় মডেল এবং অভিনেত্রী। তিনি ফেমিনা মিস ইন্ডিয়া ২০১০ প্রতিযোগিতায় দ্বিতীয় স্থান অধিকার করেছিলেন এবং মিস ইন্টারন্যাশনাল ২০১০-এ ভারতের প্রতিনিধিত্ব করেছিলেন। মিস ইন্টারন্যাশনাল ২০১০ প্রতিযোগিতায় তিনি শীর্ষ ১৫ প্রতিযোগীর মধ্যে একজন ছিলেন।   প্রাথমিক জীবন  নেহা ভারতের শ্রীরামপুরে জন্মগ্রহণ করেছিলেন এবং মধ্যপ্রদেশের দেওয়াসে বেড়ে উঠেছিলেন। তিনি দেওয়াসের সেন্ট মেরি এবং বিসিএম উচ্চ মাধ্যমিক বিদ্যালয় থেকে বিদ্যালয়ের পাঠ সমাপ্ত করেছিলেন এবং পরে পুনের ডি.ওয়াই. পাতিল ইনস্টিটিউট অব ইঞ্জিনিয়ারিং অ্যান্ড টেকনোলজি থেকে ইঞ্জিনিয়ারিং স্নাতক করেন। নেহা একজন দক্ষ সফটওয়্যার ইঞ্জিনিয়ার হওয়া সত্ত্বেও মিস ইন্ডিয়া প্রতিযোগিতায় প্রবেশের জন্য আইটি চাকরি ছেড়ে দিয়েছিলেন।   ফেমিনা মিস ইন্ডিয়া  ২০১০ সালে নেহা ফেমিনা মিস ইন্ডিয়া ইন্টারন্যাশনাল হিসাবে ভূষিত হয়েছিলেন। এছাড়াও তিনি মিস ফ্রেশ ফেইস, মিস প্রফেশনাল এবং মিস বলিউড ডিভা'র মতো শিরোনাম জিতেছিলেন। তিনি মিস ইন্টারন্যাশনাল ২০১০-এ অংশ নিয়েছিলেন এবং শীর্ষ ১৫ প্রতিযোগীদের মধ্যে একজন ছিলেন।   চলচ্চিত্রের তালিকা   বছর  চলচ্চিত্র  ভূমিকা ভাষা মন্তব্য  ২০১৩  লাভ ইউ সোনিও  সোনিও হিন্দি বলিউডে অভিষেক  ২০১৫  সাগপাথাম  নেহা  তামিল তামিল চলচ্চিত্রে অভিষেক  ২০১৭  শ্রীবাল্লী  শ্রীবাল্লী তেলুগু তেলুগু চলচ্চিত্রে অভিষেক  টাইগার জিন্দা হ্যায়  মারিয়া হিন্দি    আরও দেখুন   কল্যাণী প্রিয়দর্শন  তেজস্বী মাদীবাড়া  রশ্মিকা মন্দানা   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:১৯৮৬-এ জন্ম বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:মধ্যপ্রদেশের নারী মডেল বিষয়শ্রেণী:মধ্যপ্রদেশের অভিনেত্রী বিষয়শ্রেণী:ভারতীয় নারী প্রকৌশলী বিষয়শ্রেণী:মিস ইন্টারন্যাশনাল ২০১০-এর প্রতিনিধি
খাদিজা আমিন বাংলাদেশ জাতীয়তাবাদী দলের রাজনীতিবিদ এবং সাবেক সংসদ সদস্য। তিনি নেত্রকোণা-৩ আসন থেকে ২০০৩ সালে উপ নির্বাচনে জয়ী হন।   কর্মজীবন  খাদিজা আমিন বিয়ে করেন নূরুল আমিন তালুকদারকে, সংসদ সদস্য, বাংলাদেশ জাতীয়তাবাদী দলের নেতৃত্বাধীন চার দলীয় জোটের নেত্রকোণা-৩ আসন থেকে। খাদিজা তার দ্বিতীয় স্ত্রী ছিলেন। তার বাবা ছিলেন একজন শিল্পী। তাদের তিন সন্তান। ২০০৩ সালের মে মাসে তার স্বামী মারা যান, নেত্রকোণা-৩ সংসদ আসন খালি ছিলো। উপ-নির্বাচনের মাধ্যমে আসনের জন্য প্রার্থী ডাকা হয় এবং তিনি তার প্রার্থীতা ঘোষণা করেন। তিনি বাংলাদেশ জাতীয়তাবাদী দলের মনোনীত হন। তার প্রতিদ্বন্দ্বী ছিলেন আওয়ামী লীগের সাবেক সংসদ সদস্য ও আওয়ামী লীগের প্রার্থী অ্যাডভোকেট জুবদ আলী। ২০০৩ সালের আগস্ট মাসে তিনি নেত্রকোণা জেলার নেত্রকোণা-৩ থেকে সংসদ নির্বাচিত হন। পরবর্তী জাতীয় নির্বাচনের আগে কেন্দুয়া উপজেলা ও আটপাড়া উপজেলায় বাংলাদেশ জাতীয়তাবাদী দলের স্থানীয় কর্মী ২০০৬ সালে জাতীয় পার্টির সাবেক সদস্য থাকার জন্য গঠিত দলের কাউন্সিলের প্রতিবাদ করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নেত্রকোণা জেলার ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ
মজ্ঝিম নিকায় (পালি: मज्झिम निकाय) থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে দ্বিতীয়।   বর্ণনা   এই নিকায়ে গৌতম বুদ্ধ ও তার প্রধান শিষ্য কথিত ১৫২টি কথোপকথন বর্ণিত আছে।।   এই গ্রন্থটি সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে মধ্যম আগমের অনুরূপ, যদিও মধ্যম আগমে ১৫২টি সূত্রের পরিবর্তে ২২২টি সূত্র বর্তমান।A Dictionary of Buddhism, by Damien Keown, Oxford University Press: 2004 চীনা ভাষায় ঝোং আহানজিং (中阿含經) নামক গ্রন্থের এই নিকায়ের পূর্ণ অনুবাদ পাওয়া যায়।    অনুবাদ    Bhikkhu Nanamoli and Bhikkhu Bodhi, The Middle Length Discourses of the Buddha: A Translation of the Majjhima Nikaya, 1995, Somerville: Wisdom Publications .   রাহুল সাংকৃত্যায়ন প্রাকৃত থেকে হিন্দী ভাষায় মজ্ঝিম নিকায় অনুবাদ করেন।   Lord Chalmers, Further Dialogues of the Buddha, 1926–7, 2 volumes, Ann Arbor: Books on Demand, University of Michigan.  I.B. Horner, The Book of Middle Length Sayings, 1954–9, 3 volumes, Bristol: Pali Text Society.   David W. Evans, Discourses of Gotama Buddha: Middle Collection, 1991, Janus Pubns. "Translation in an abridged form ... just about one third the size of Horner's translation, but with well over 90% of the significant content"   আরো পড়ুন   A Treasury of the Buddha's Words, tr Nanamoli, revised Khantipalo, Bangkok; later revised & expanded to give MLDB above  Twenty-Five Suttas from Mula-Pannasa, Burma Pitaka Association, Rangoon, 1986?; reprinted Sri Satguru, Delhi  Twenty-Five Suttas from Majjhima-Pannasa, Myanmar Pitaka Association, Rangoon, 1987; reprinted Sri Satguru, DElhi  Twenty-Five Suttas from Upari-Pannasa, Myanmar Pitaka Association, Rangoon, 1988?; reprinted Sri Satguru, Delhi   তথ্যসূত্র    বহিঃসংযোগ   Majjhima Nikaya in English at Metta.lk  Majjhima Nikaya in English at accesstoinsight.org  Majjhima Nikaya in Sinhalese a new translation into modern day Sinhala  Majjhima Nikaya lectures taught by Bhikkhu Bodhi  MAJJHIMA NIKAAYA III, II. 3.5.Maagandiyasutta.m, III. 2. 5.Bahudhaatukasutta.m-, (115) The Discourse on Many Elements  Digital Dictionary of Buddhism, entry on Mādhyamāgama  বিষয়শ্রেণী:সুত্তপিটক বিষয়শ্রেণী:মজ্ঝিমনিকায়
হলেন একজন জে-পপ শিল্পী। তিনি  টোকিওতে বাস করেন। ১৯৬৪ সালে তিনি ক্রাউন রেকর্ড ব্যবহার করে তার গান রেকর্ড করেন। সেটি তার ছদ্মনাম   ব্যবহার করে প্রকাশ করেন। তিনি তার প্রথম গানটি তার আসল নামে প্রকাশ করেন। সেই গানটি ছিল , সেটি ছিল  এট্যাক নং. ১ আনিমের উদ্ভোদনী সঙ্গীত। তিনি   ডোরেমন, এইম ফর দি এচ!, আরাইগুমা রাসকাল!, ফ্লান্ডেরস নো ইনু, এবং ওজ নো মাহোৎসুকাইসহ আনিমেতে গান করেছেন।  জাপানি প্রেস এবং ভক্তরা তাকে "আনিমে সঙ্গীতের রাণী" হিসেবে উল্লেখ করে। এছাড়া ইচিরো মিজুকি, ইসাও সাসাকি, এবং মিতসুকও হরিদের সাথে  তাকে "এনিসোনের চার স্বর্গীয় রাজা এবং রাণী" (アニソン四天王) একজন হিসেবে উল্লেখ করা হয়।   তথ্যসূত্র    বহিঃসংযোগ   Biography on Last.fm Wiki    বিষয়শ্রেণী:জাপানি নারী গায়কা বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি গায়িকা বিষয়শ্রেণী:টোকিওর সঙ্গীতশিল্পী
জাহিরী () ইসলামের সুন্নী শাখার ফিকহ বা আইনশাস্ত্রের একটি দার্শনিক চিন্তাগোষ্ঠী তথা মাযহাব। খ্রিস্টীয় ৯ম শতকে দাউদ আল-জাহিরী এই চিন্তাগোষ্ঠীটি প্রতিষ্ঠা করেন। জাহিরী ছিলেন ইসলামী স্বর্ণযুগের একজন আলীম (ইসলামী পণ্ডিত), ফাকীহ (ইসলামী আইনবেত্তা) ও ইসলামী ধর্মতত্ত্ববিদ। জাহিরী মাযহাবটির মূল চারিত্রিক বৈশিষ্ট্য হল আক্ষরিকবাদের প্রতি কঠোর আনুগত্য, যেখানে কুরআন ও হাদীসের রচনাবলীর বহির্গত (জাহির) অর্থ  ইসলামের নবী মুহাম্মাদের সবচেয়ে ঘনিষ্ঠ সঙ্গী তথা সাহাবাদের প্রথম প্রজন্মের ঐকমত্যকে (ইজমা) ইসলামী আইন তথা শরিয়ার (শারিয়াহ) উৎস হিসেবে গণ্য করা এবং কিয়াস (সাদৃশ্য বা অনুরূপিতাভিত্তিক যুক্তিপ্রদান) ও উরফ (সামাজিক রীতিনীতি বা জ্ঞান) প্রত্যাখ্যান করা, যেগুলি ইসলামী আইনশাস্ত্রের অন্যান্য দার্শনিক চিন্তাগোষ্ঠীতে ব্যবহৃত হয়।  মধ্যপ্রাচ্যে শুরুতে সীমিত সাফল্যলাভ ও পরবর্তীতে জনপ্রিয়তা হারানোর পরে জাহিরী চিন্তাগোষ্ঠীটি ইসলামী স্পেনের কর্দোবা খিলাফতটিতে ও আরও ব্যাপক অর্থে প্রায় সমগ্র আল-আন্দালুস অঞ্চলটিতে বিকাশ লাভ করেছিল। বিশেষ করে আন্দালুসীয় মুসলমান আইনবেত্তা ইবনে হাজম এই প্রক্রিয়াতে নেতৃত্বদান করেন। বলা হয় যে জাহিরী চিন্তাগোষ্ঠীটি "বিভিন্ন রূপে প্রায় ৫০০ বছর টিকে থাকার পরে...হানবালী গোষ্ঠীর সাথে একীভূত হয়ে যায়"। তার অনেক পরে ২০শ শতাব্দীর মধ্যভাগে এসে মুসলিম বিশ্বের কোনও কোনও অঞ্চলে এটির পুনরুজ্জীবন ঘটেছে।Daniel W. Brown, Rethinking Tradition in Modern Islamic Thought: Vol. 5 of Cambridge Middle East Studies, pp. 28 and 32. Cambridge: Cambridge University Press, 1996. M. Mahmood, The Code of Muslim Family Laws, p. 37. Pakistan Law Times Publications, 2006. 6th ed.Hassan Ahmed Ibrahim, "An Overview of al-Sadiq al-Madhi's Islamic Discourse." Taken from The Blackwell Companion to Contemporary Islamic Thought, p. 172. Ed. Ibrahim Abu-Rabi'. Hoboken: Wiley-Blackwell, 2008.   জাহিরী মাযহাবকে ইসলামের সুন্নী শাখার পঞ্চম চিন্তাগোষ্ঠী হিসেবে চরিত্রায়িত করা হয়েছে। সমসাময়িক মুসলিম পণ্ডিতবর্গ তথা উলামা এটিকে আজও স্বীকৃতিদান করেন এবং তাদের উপর এটির এখনও কিছু প্রভাব রয়ে গেছে। বিশেষ করে আহল-ই- হাদীস আন্দোলনটির সদস্যরা নিজেদেরকে জাহিরী বলে শনাক্ত করতে পারেন।Wiederhold, Lutz. "Legal–Religious Elite, Temporal Authority, and the Caliphate in Mamluk Society: Conclusions Drawn from the Examination of a “Zahiri Revolt” in Damascus in 1386." International Journal of Middle East Studies 31.2 (1999): 203-235. আজ মরক্কো ও পাকিস্তানে এই মাযহাবের কিছু অনুসারী আছে। অতীতে মেসোপটেমিয়া,দক্ষিণ  ইরান, ইবেরীয় উপদ্বীপ, বালেয়ারীয় দ্বীপপুঞ্জ ও উত্তর আফ্রিকায় এর অনেক অনুসারী ছিল।   তথ্যসূত্র  বহিঃসংযোগ  Dr. Sherman Jackson, Literalism, Empiricism, and Induction: Apprehending and Concretizing Islamic Law's Maqasid al-Shari'ah in the Modern World.  http://www.brill.com/products/book/zahiri-madhhab-3rd9th-10th16th-century  বিষয়শ্রেণী:সুন্নি ইসলাম বিষয়শ্রেণী:মাযহাব বিষয়শ্রেণী:সুন্নি ইসলামী শাখা
বয়রাগাদি ইউনিয়ন বাংলাদেশের মুন্সীগঞ্জ জেলার অন্তর্গত সিরাজদিখান উপজেলার একটি ইউনিয়ন।   ভৌগোলিক উপাত্ত   বয়রাগাদি ইউনিয়নের আয়তন- ২৪০১ একর।   গ্রাম - ১১ টি, মৌজা - ৭ টি।    জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী বয়রাগাদি ইউনিয়নের মোট জনসংখ্যা ১১২২২ জন। এদের মধ্যে ৫৬২৬ জন পুরূষ এবং ৫৫৯৬ জন মহিলা।     শিক্ষা   শিক্ষার হার - ৪৬.৮৯ %   প্রাথমিক বিদ্যালয় - ৮ টি  মাধ্যমিক বিদ্যায় - ১ টি     বহিঃসংযোগ    তথ্যসূত্র   বিষয়শ্রেণী:সিরাজদিখান উপজেলার ইউনিয়ন
ক্যালিফোর্নিয়ার স্টেট রুট ২৪৪ মার্কিন যুক্তরাষ্ট্রের একটি মহাসড়ক। কার্যত স্টেট রুট ২৪৪  বা এসআর ২৪৪ উত্তরপূর্বে সাক্রামেন্টো, ক্যালিফোর্নিয়া, মার্কিন যুক্তরাষ্ট্রের একটি অস্বাক্ষরিত স্বল্প ফ্রিওয়ে সংযোগ। এটা আবার্ন বুলেভারের (পুরানো লিঙ্কন হাইওয়ে - সাবেক ইউ.এস রুট ৪০/ ইউ.এস রুট ৯৯ই) সাথে ইন্টারস্টেট ৮০ এবং ইন্টারস্টেট ৮০ বাণিজ্যিক (স্টেট রুট ৫১) মোড়ের সংযোগ সাধন করেছে। এসআর ২৪৪ প্রথম আইন প্রণীত রুট ২৮৮ হিসাবে ১৯৫৯ সালে রাজ্যের মহাসড়ক ব্যবস্থায় যোগ হয়েছিল এবং ১৯৬৪ এর নূতন সংখ্যার মধ্যে এসআর ২৪৪ হিসাবে নূতন সংখ্যা দেত্তয়া হয়েছিল। এই রাস্তাটির অংশ ১৯৯৪ এর পরে সিস্টেম থেকে মুছে ফেলা হয়েছে।   যাত্রাপথে বিবরণ  ওয়াট অ্যাভিনিউয়ের আই-৮০ শেষের পশ্চিম প্রান্তস্থ বাঁকের ঠিক পূর্বে এসআর ২৪৪ শুরু হয়েছে। ঠিক এর পূর্বে, বিভিন্ন সংযোগকারী বাঁক আই-৮০ ও বাণিজ্যিক আই-৮০ উভয়ই বাণিজ্যিক আই-৮০ এর প্রান্তের নিচে এসআর ২৪৪ হিসাবে অতিক্রম করেছে। এসআর ২৪৪ শেষ হয়েছে আবার্ন বউলিভারড এ, ঠিক রেনফ্রি পার্কের কাছে সাক্রামেন্টো শহরের সীমায় প্রবেশ করেছে।   ইতিহাস  লেজিসলেটিভ রুট ২৮৮ একটি প্রস্তাবিত রুট হিসাবে প্রি-১৯৬৪ লেজিসলেটিভ রুট ৩ এবং সাক্রামেন্টো পূর্বের উত্তরপূর্ব প্রি-১৯৬৪ লেজিসলেটিভ রুট ২৪২ (বর্তমানে আই-৮০ এবং এস.আর ৫১) থেকে ফেয়ার ওকস কাছাকাছি প্রি-১৯৬৪ লেজিসলেটিভ রুট ২৪৯ (অন্তর্নির্মিত স্টেট রুট ৬৫  - সানরাইস বউলিভারডের কাছাকাছি) পর্যন্ত ১৯৫৯ সালে নির্ধারিতত হয়েছিল। ১৯৬৪ সালের পুনরায় সংখ্যায়নে, এটাতে রুট ২৪৪ সংখ্যা নির্ধারিত হয়েছিল।  ১৯৬৫ সালে, একটি সংযোজিত অংশ ইউ.এস রুট ৫০ থেকে পূর্বের এস.আর. ৬৫ পর্যন্ত নির্ধারিত হয়েছিল। ১৯৭২ সালে "পরিবর্তনশীল" পাবলিক শুনানির ক্রম সংঘটিত যেখানে স্থানীয় বাসিন্দারা অন্যদের মধ্যে থেকে সাক্রামেন্টো এলাকায় প্রস্তাবিত এই রাস্তা নির্মাণের প্রতিবাদ করেছিল। ইউ.এস রুট ৫০ এ সংযোজিত অংশ ১৯৭৫ সালে অপসারণ করা হয়েছিল এবং রাস্তার নাম সান জুয়ান এভিনিউয়ের কাছে ফেয়ার ওকস বউলিভারড এ প্রান্তে ছেঁটে ফেলা হয়। বোর্ডের সুপারভাইজার তিনটি রুটের পরিকল্পনা বাতিল করার পরে পাবলিক ফোরাম ১৯৭৬ সালের মধ্যে শেষ হয়। ১৯৯৪ সালে, আবার্ন বউলিভারড, এটার বর্তমান প্রান্তকে আবারও ছেঁটে ফেলা হয়েছে।  আই-৮০ এর যে অংশ ১৯৮১ পর্যন্ত ইন্টারস্টেট ৮৮০ ছিল, ১৯৭১ থেকে পশ্চিমে আই-৮০ সেতুর উপর পরের একটি বছর; যাত্রাপথের তারিখ থেকে সেতুটি ছিল।   প্রস্থান পথের তালিকা  এটা ১৯৬৪ সালে থামের অগ্রভাগের সঙ্গে যুক্ত ছাড়া, পোস্ট মাইলে রাস্তা মাপা হতো, যা হয়েছিল সেই সময়ের অস্তিত্বের বিন্যাসের উপর ভিত্তি করে এবং আবশ্যিকভাবে বর্তমান দূরত্ব হিসাবে প্রতিফলিত হতো না। তারপর থেকে আর যাত্রাপথটি পুনর্নির্মাণে প্রতিফলিত হয়েছিল, এম দ্বিতীয় পুনর্নির্মাণ ইঙ্গিত করেছে, সংশোধন বা পরিবর্তনের কারণে এল সমাপতিত বোঝায়, টি অস্থায়ী শ্রেণীভুক্ত হিসেবে পোস্ট মাইল ইঙ্গিত করে(উপসর্গের সম্পূর্ণ তালিকার জন্য, পোস্টমাইলের সংজ্ঞার তালিকা দেখুন)। যে অংশগুলি নির্মাণাধীন বা স্থানীয় নিয়ন্ত্রণ থেকে পরিত্যাগ করা হয়েছে সেগুলোকে বাদ দেয়া হয়েছে। সম্পূর্ণ রাস্তা সাক্রামেন্টো প্রদেশে।   তথ্যসূত্র   বিষয়শ্রেণী:ক্যালিফোর্নিয়া অঙ্গরাজ্যের মহাসড়ক
শাজনীন তাসনিম রহমান হত্যাকাণ্ডটি ঢাকায় শাজনিন তাসনিম রহমানের ধর্ষণ ও হত্যার ঘটনায় ঘটেছিল, যা একটি "উত্তেজনাপূর্ণ" মামলা হয়ে দাঁড়িয়েছিল।   ইতিবৃত্ত  শাজনীন তাসনিম রহমান ছিলেন ট্রান্সকম গ্রুপের প্রতিষ্ঠাতা ও চেয়ারম্যান লতিফুর রহমানের মেয়ে। তিনি ১৯৯৮ সালে ১৫ বছর বয়েসি এবং ঢাকায় স্কলাস্টিকার একজন ছাত্রী ছিলেন।   ঘটনা  ১৯৯৮ সালের ২৩ এপ্রিল ঢাকার গুলশানের তার বাসায় শাজনিন তাসনিম রহমানকে ধর্ষণ ও হত্যা করা হয়। তাকে ২০ বার ছুরিকাঘাত করা হয়। তার দেহ গৃহকর্মী মোসলেম হাউলাদারের সাহায্যের মাধ্যমে খুজে পাওয়া যায়। তখন বাড়িতে একটি অনু্ষ্ঠান চালু ছিল।   আদালতের বিচারকার্য  তার বাবা ২৪ এপ্রিল ১৯৯৮ সালে গুলশান থানায় একটি মামলা দায়ের করেন। ৪ সেপ্টেম্বর ১৯৯৮ তারিখে ফৌজদারি তদন্ত বিভাগ নারী ও শিশু নির্যাতন প্রতিরোধ আইনের অধীনে একটি মামলা দায়ের করে। ৬ ডিসেম্বর ১৯৯৮ তারিখে ছয়জন অভিযুক্তের বিরুদ্ধে অভিযোগ দাখিল করা হয়।https://www.thedailystar.net/frontpage/shazneen-rape-murder-case-1263724 ১৩ এপ্রিল ১৯৯৯ সালে হত্যা ও ধর্ষণের অভিযোগ গঠন করা হয়েছিল। ৬ জুলাই ১৯৯৯ তারিখে বাংলাদেশ হাইকোর্টের বিচারপতি মোহাম্মদ আবদুল করিম ও বিচারপতি এ বি এম খায়রুল হক অতিরিক্ত মহানগর দায়রা জজ আদালতে নারী ও শিশু নির্যাতন প্রতিরোধ ট্রাইব্যুনালে হত্যা মামলায় মামলাটি দাখিল করেন।অভিযুক্তরা হাইকোর্টের রায়ের আপিল করেন। ১১ নভেম্বর ১৯৯৯  তারিখে প্রধান বিচারপতি মোস্তফা কামাল, বিচারপতি লতিফুর রহমান, এএম মাহমুদুর রহমান, এবং মাহমুদুল আমিন চৌধুরীর নেতৃত্বে গঠিত চার সদস্যের আপিল বিভাগের বেঞ্চ অভিযুক্তদের আবেদন প্রত্যাখ্যান করে।  অভিযুক্তরা হচ্ছে শহীদুল ইসলাম, গৃহকর্মী, ঠিকাদার সৈয়দ সাজ্জাদ মইনউদ্দীন হাসান, তার সহকারী বাদল ও সুনামী শানিরাম মণ্ডল। অপর দুই আসামি ছিলেন ইসমত খাতুন মিনু ও পারভিন। ২০০৩ সালের ২ সেপ্টেম্বর নারী ও শিশু নির্যাতন প্রতিরোধ ট্রাইবুনাল কর্তৃক ছয়জনকে মৃত্যুদন্ড দেওয়া হয়। ১০ জুলাই ২০০৬ তারিখে বাংলাদেশ হাইকোর্ট অভিযুক্তদের মৃত্যুদণ্ড স্থগিত করে এবং শনিরাম মণ্ডলকে মুক্তি দেয়। ২৬ এপ্রিল ২০০৯ এ আপীল বিভাগ অভিযুক্তদের ছেড়ে দেয়ার আবেদন গ্রহণ করে। ২ আগস্ট ২০১৬ সালে শহীদুল ইসলাম ব্যতীত সকল অভিযুক্তকে বাংলাদেশ সুপ্রীম কোর্ট অব্যাহতি দেয়। গাজীপুরের কাশিমপুর উচ্চ নিরাপত্তা সম্পন্ন কারাগারে রাত ৯:৪৫ মিনিটে ২৯ নভেম্বর ২০১৭ তারিখে শহীদুল ইসলামকে ফাঁসি দেয়া হয়।   তথ্যসূত্র   বিষয়শ্রেণী:বাংলাদেশে গুপ্তহত্যা বিষয়শ্রেণী:বাংলাদেশে খুন বিষয়শ্রেণী:বাংলাদেশে ধর্ষণ বিষয়শ্রেণী:ঢাকায় অপরাধ বিষয়শ্রেণী:১৯৯৮-এ বাংলাদেশে খুন
সুরভি জ্যোতি (জন্ম: ২৯ মে ১৯৮৮) একজন ভারতীয় অভিনেত্রী, মডেল, নৃত্যশিল্পী এবং রেডিও জকি। তিনি পাঞ্জাবি চলচ্চিত্র ও টিভি ধারাবাহিক কবুল হ্যায়-এ অভিনয় করেন।   টেলিভিশন   বছর শিরোনাম চরিত্র সূত্র ২০১০ একিয়ান টো দুর জায়েন না সোনা  ২০১১-২০১২ কাছ দিয়া ওয়াঙ্গা প্রিত স্রেগল ২৯ অক্টোবর ২০১২ - ১৮ এপ্রিল ২০১৪কবুল হ্যায় জয়া ফারুকী ২০১৪ - ৬ মার্চ ২০১৫ সেহের আহমেদ খান/সুনেহরী ২১ এপ্রিল ২০১৪ - ১৪ আগস্ট ২০১৫ সানাম আহিল রাজা ইব্রাহীম ২০১৫ জান্নাত সাদ খান২০১৫ - বর্তমানমাহিরা আক্তার ২০১৪-২০১৫পিয়ার তুনে কিয়াহ কিয়া গল্পের বক্তা   তথ্যসূত্র   বহিঃসংযোগ       বিষয়শ্রেণী:১৯৮৮-এ জন্ম বিষয়শ্রেণী:ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:জলন্ধরের ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:পাঞ্জাবি নারী বিষয়শ্রেণী:ভারতীয় টেলিভিশন উপস্থাপক বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:পাঞ্জাব, ভারতের অভিনেত্রী
অথিরাপ্পিল্লী বা অথিরাপল্লী হল ভারতের কেরালা রাজ্যের ত্রিশূর জেলার চালাকুড়ি অঞ্চলের ৪৮৯ স্কোয়ার কিলোমিটার বিস্তৃত এলাকা নিয়ে প্রথম সারির পঞ্চায়েত। এই পঞ্চায়েতটি ত্রিশূর শহর থেকে ৬০ কিলোমিটার দূরে, কোচি শহর থেকে উত্তর-পূর্বে দিকে ৭০ কিলোমিটার দূরে অবস্থিত। আবার কোচিন আন্তর্জাতিক বিমানবন্দর থেকে উত্তর-পূর্বে দিকে ৫৫ কিলোমিটার দূরে এবং চালাকুড়ি শহরাঞ্চল থেকে ৩০ কিলোমিটার দূরে এই পঞ্চায়েতটি অবস্থিত।   অভয়ারণ্য  আথিরাপ্পিল্লী জলপ্রপাত সমুদ্রপৃষ্ঠ থেকে ১০০০ ফুট উপরে চালাকুড়ি নদীর উপর অবস্থিত। এই জলপ্রপাতটির উচ্চতা ৮০ ফুট এবং এটি এই রাজ্যের বৃহত্তম জলপ্রপাতগুলির মধ্যে একটি। পশ্চিমঘাট পর্বতমালার প্রবেশপথে এই আথিরাপ্পিল্লীর অবস্থান যা অভয়ারণ্য এবং জলপ্রপাতের একটি মনোরম সংমিশ্রণ তৈরি হয়েছে। আথিরাপ্পিল্লী-ভাঝাচালা এলাকার অভয়ারণ্যে বিলুপ্ত ও বিপন্ন প্রজাতির উদ্ভিদ ও প্রাণী দেখতে পাওয়া যায়। পশ্চিমঘাট পর্বতমালার একমাত্র অভয়ারণ্য যেখানে চারটি বিলুপ্ত প্রজাতির ধনেশ পাখি দেখা যায়। পশ্চিমঘাট পর্বতমালা পৃথিবীর অন্যতম গুরুত্বপূর্ণ জীববৈচিত্র্যের হটস্পট। ইন্টারন্যাশনাল বার্ড অ্যাসোসিয়েশন এই অভয়ারণ্যটিকে একটি গুরুত্বপূর্ণ পাখিরালয় ঘোষণা করেছে এবং এশিয়ান নেচার কনজারভেশন ফাউন্ডেশন সুপারিশ করেছে যে এই এলাকাটি একটি অভয়ারণ্য বা জাতীয় উদ্যান ঘোষণা করা উচিত। দ্য ওয়াইল্ডলাইফ ট্রাস্ট অফ ইন্ডিয়া বলেছেন যে এটি ভারতের অন্যতম সেরা হাতি সংরক্ষণালয়।   পর্যটন কেন্দ্র  আথিরাপ্পিল্লী পর্যটকদের জন্য জনপ্রিয় পর্যটন কেন্দ্র। আথিরাপ্পিল্লী জলপ্রপাত কেরালার পর্যটন কেন্দ্রগুলির মধ্যে অন্যতম একটি। এছাড়া আরেকটি জনপ্রিয় জলপ্রপাত হল ভাঝাচালা জলপ্রপাত। আথিরাপ্পিল্লী জলপ্রপাত চালাকুড়ি নদীর উপর ৮০ ফুট উচ্চতায় দেখা যায়। চালাকুড়ি থেকে প্রাইভেট গাড়ি ভাড়া করে বা চালাকুড়ি বাস টার্মিনাল থেকে বাসে করে আথিরাপ্পিল্লী সহজেই পৌঁছানো যায়।  এইখানে সাঁতার কাটা নিষদ্ধ, তাই দুর্ঘটনা এইখানে যথাযথ সতর্কতা নেওয়া হয়েছে এবং একটি পুলিশ ক্যাম্প অবস্থান করছে। আথিরাপ্পিল্লী তামিলনাড়ু এবং কেরালার সংযোগকারী রাজ্য সড়ক - ২১ অবস্থিত, এখানে রাতে গাড়ি চালানো নিষদ্ধ। উভয় প্রান্তের চেকপয়েন্টগুলি সন্ধ্যা ৬:৩০ টায় বন্ধ হয়ে যায়, তবে আপনি দিনেরবেলা জঙ্গলের ভিতর দিয়ে দুঃসাহসিক ড্রাইভিং উপভোগ করতে পারেন।   ফিল্ম লোকেশান  প্রখ্যাত তামিল চলচ্চিত্র পরিচালক, মণিরত্নমের এই স্থানটির জন্য একটি বিশেষ আকর্ষণ রয়েছে এখানে তাঁর পরিচালিত প্রচুর চলচ্চিত্রে শুটিং করা হয়েছিল। এই লোকেশনে বাহুবলী, রাবণ, দিল সে, গুরু ছাড়াও অনেক চলচ্চিত্রের শুটিং হয়েছিল।   তথ্যসূত্র    বহিঃসংযোগ   Dedicated Site to Athirapilly and Vazhachal: www.athirapilly.in website  Athirappally Valparai Travel Route   Travel Destination  Tourist Places, Thrissur  বিষয়শ্রেণী:কেরলের পর্যটন বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতের পর্যটন বিষয়শ্রেণী:কেরল
আনোয়ারুল আজিম আরিফ হলো একজন বাংলাদেশী শিক্ষাবিদ ও অধ্যাপক। তিনি সোশ্যাল ইসলামী ব্যাংক লিমিটেড এর চেয়ারম্যান হিসেবেও দায়িত্ব পালন করেছেন। এছাড়া, চট্টগ্রাম বিশ্ববিদ্যালয়, প্রিমিয়ার বিশ্ববিদ্যালয় এবং আন্তর্জাতিক ইসলামী বিশ্ববিদ্যালয় চট্টগ্রাম এর উপাচার্য হিসেবে দায়িত্ব পালন করেছেন।   প্রারম্ভিক জীবন  আনোয়ারুল আজিম আরিফ চট্টগ্রাম জেলার সাতকানিয়া উপজেলায় ১৯৫১ সালের ১ মে জন্মগ্রহণ করেন। তার পিতা সাইদুর রহমান।  শিক্ষাজীবন  আনোয়ারুল আজিম আরিফ ১৯৬৭ সালে সাতকানিয়া আদর্শ উচ্চ বিদ্যালয় থেকে এসএসসি এবং ১৯৬৯ সালে সরকারি কমার্স কলেজ, চট্টগ্রাম থেকে এইচএসসি পাশ করেন। তিনি চট্টগ্রাম বিশ্ববিদ্যালয়ের ব্যবস্থাপনা বিভাগ থেকে বি.কম এবং এম.কম সম্পন্ন করেন। পরবর্তীতে ১৯৮২ সালে ফিলিপাইন্স ইউনিভার্সিটি থেকে এমবিএ সম্পন্ন করেন।   কর্মজীবন  কর্মজীবনে তিনি বেশ কয়েকটি প্রতিষ্ঠানের গুরুত্বপূর্ণ পদে দায়িত্ব পালন করেছেন। তিনি ১৯৭৬ সালে চট্টগ্রাম বিশ্ববিদ্যালয়ে প্রভাষক পদে যোগ দেন। ২০০১ সালে একই বিশ্ববিদ্যালয়ে উপ-উপাচার্য এবং ২০১১-২০১৫ পর্যন্ত চট্টগ্রাম বিশ্ববিদ্যালয়ের উপাচার্যের দায়িত্ব পালন করেন। পরবর্তীতে, চট্টগ্রামের প্রিমিয়ার বিশ্ববিদ্যালয়ের এবং আন্তর্জাতিক ইসলামী বিশ্ববিদ্যালয় চট্টগ্রাম-এর উপাচার্য হিসেবে দায়িত্ব পালন করেছেন। তিনি সোশ্যাল ইসলামী ব্যাংক লিমিটেড-এর চেয়ারম্যান হিসেবেও দায়িত্ব পালন করেছেন।। এছাড়া, ২০২১ সালে ইসলামিক ব্যাংকস কনসালটেটিভ ফোরামের (আইবিসিএফ) নির্বাহী কমিটির চেয়ারম্যান নির্বাচিত হন।   ব্যক্তিগত জীবন  ব্যক্তিগত জীবনে তিনি ৩ পুত্র সন্তানের জনক। স্ত্রী জান্নাতুন্নেছা একজন গৃহিণী।  পুরস্কার ও সম্মাননা  অধ্যাপক আজিম ‘দ্য ওয়ার্ল্ড এডুকেশন কংগ্রেস’ কর্তৃক এশিয়ার ‘বেস্ট বি স্কুল অ্যাওয়ার্ড ২০১২’র বেস্ট প্রফেসর ইন স্ট্র্যাটেজিক ম্যানেজমেন্ট পদকে ভূষিত হয়েছেন।   তথ্যসূত্র   বিষয়শ্রেণী:চট্টগ্রাম জেলার শিক্ষাবিদ বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী শিক্ষায়তনিক বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:চট্টগ্রাম বিশ্ববিদ্যালয়ের উপাচার্য বিষয়শ্রেণী:আন্তর্জাতিক ইসলামী বিশ্ববিদ্যালয় চট্টগ্রামের উপাচার্য বিষয়শ্রেণী:সরকারি কমার্স কলেজ, চট্টগ্রামের প্রাক্তন শিক্ষার্থী
রংপুর (উচ্চারণ: ˈræŋpʊə বা ˈræŋgpʊə) আহোম স্বর্গদেউ রুদ্র সিংহের ১৭০৭ সালে স্থাপন করা আহোম রাজ্যর একটি রাজধানী ছিল। এখনো এই স্থান শিবসাগর নগরের অন্তর্ভুক্ত। আহোম রাজ্যের কয়েকটি ঐতিহাসিক স্থান যেমন তলাতল ঘর এবং রংঘর এখানেে অবস্থিত।  আহোম রাজ্যের শ্রেষ্ঠ সময়ে রংপুর রাজধানী ছিল। মোয়ামরীয়া বিদ্রোহে দুবার এই রাজধানীর পতন ঘটেছিল। প্রথমবার ১৭৬৯-৭০ সালে কয়েকমাসের জন্য বিদ্রোহীরা স্বর্গদেউ লক্ষ্মী সিংহকে বন্দী করে রেখেছিল। দ্বিতীয়বার ১৭৮৮র থেকে ১৭৯২ সাল পর্যন্ত বিদ্রোহীরা রংপুর নিজের অধীনে রেখেছিল এবং শেষে ইস্ট ইন্ডিয়া কোম্পানীর থমাস ওয়েল্‌সের সেনাবাহিনী তাঁদের পরাস্ত করেছিলেন। রংপুর পুনরায় আহোমদের হাত এলেও রাজধানী এর থেকে উঠিয়ে যোরহাটে নিয়ে যাওয়া হয়।  আরও দেখুন  গড়গাঁও   তথ্যসূত্র      বিষয়শ্রেণী:আহোম রাজ্যের রাজধানী বিষয়শ্রেণী:শিবসাগর বিষয়শ্রেণী:আহোম রাজ্য বিষয়শ্রেণী:১৭০৭-এ ভারতে প্রতিষ্ঠিত বিষয়শ্রেণী:ভারতের প্রাক্তন রাজধানী শহর বিষয়শ্রেণী:আসামের ভবন ও স্থাপনা বিষয়শ্রেণী:শিবসাগর জেলা